DECIZIA COMISIEI
din 13 noiembrie 2009
de modificare a Deciziei 2004/4/CE de autorizare a statelor membre în vederea adoptării provizorii de măsuri urgente de protecție împotriva răspândirii Pseudomonas solanacearum (Smith) Smith provenind din Egipt
[notificată cu numărul C(2009) 8702]
(2009/839/CE)
COMISIA COMUNITĂȚILOR EUROPENE,
având în vedere Tratatul de instituire a Comunității Europene,
având în vedere Directiva 2000/29/CE a Consiliului din 8 mai 2000 privind măsurile de protecție împotriva introducerii în Comunitate a unor organisme dăunătoare plantelor sau produselor vegetale și împotriva răspândirii lor în Comunitate (1), în special articolul 16 alineatul (3),
întrucât:
(1)
În conformitate cu Decizia 2004/4/CE a Comisiei (2), tuberculii de Solanum tuberosum L., originari din Egipt, nu pot fi, în principiu, introduși în Comunitate. Cu toate acestea, în anii de import anteriori, inclusiv în anul 2008/2009, a fost autorizată introducerea în Comunitate a acestor tuberculi provenind din „zone indemne”, sub rezerva îndeplinirii unor condiții specifice.
(2)
Pe parcursul anului de import 2008/2009, s-au înregistrat șase interceptări de Pseudomonas solanacearum (Smith) Smith, ceea ce a avut ca rezultat interzicerea tuturor exporturilor de cartofi din Egipt în Comunitate, începând cu 26 august 2009.
(3)
Egiptul a prezentat un raport cu privire la cauzele acestor interceptări. Concluzia principală este că majoritatea interceptărilor se datorează nerespectării instrucțiunilor fitosanitare privind producția și exportul de cartofi destinate Comunității. Zonele de producție a cartofilor implicate în cazurile de nerespectare nu mai sunt eligibile pentru exportul către Uniunea Europeană. Egiptul a instituit sancțiuni pentru încălcarea instrucțiunilor sale și a suspendat societățile relevante pentru următorii trei ani de export.
(4)
Astfel cum a solicitat Egiptul și ținând seama de informațiile pe care le-a furnizat, Comisia a stabilit că riscul de răspândire a Pseudomonas solanacearum (Smith) Smith legat de introducerea în Comunitate a tuberculilor de Solanum tuberosum L. provenind din „zone indemne” din Egipt a fost suficient de atenuat, dacă sunt respectate anumite condiții.
(5)
Prin urmare, introducerea în Comunitate a tuberculilor de Solanum tuberosum L. provenind din „zone indemne” din Egipt ar trebui autorizată pentru anul de import 2009/2010.
(6)
Prin urmare, Decizia 2004/4/CE ar trebui modificată în consecință.
(7)
Măsurile prevăzute în prezenta decizie sunt conforme cu avizul Comitetului fitosanitar permanent,
ADOPTĂ PREZENTA DECIZIE:
Articolul 1
Decizia 2004/4/CE se modifică după cum urmează:
1.
La articolul 2 alineatul (1), „2008/2009” se înlocuiește cu „2009/2010”.
2.
La articolul 4, „31 august 2009” se înlocuiește cu „31 august 2010”.
3.
La articolul 7, „30 septembrie 2009” se înlocuiește cu „30 septembrie 2010”.
4.
Anexa se modifică după cum urmează:
(a)
la punctul 1 litera (b) punctul (iii), „2008/2009” se înlocuiește cu „2009/2010”;
(b)
la punctul 1 litera (b) punctul (iii) a doua liniuță, „1 ianuarie 2009” se înlocuiește cu „1 ianuarie 2010”;
(c)
la punctul 1 litera (b) punctul (xii), „1 ianuarie 2009” se înlocuiește cu „1 ianuarie 2010”.
Articolul 2
Prezenta decizie se adresează statelor membre.
Adoptată la Bruxelles, 13 noiembrie 2009.